钦定古今图书集成/明伦汇编/氏族典/第267卷 > 王熙元
## 钦定古今图书集成/明伦汇编/氏族典/第267卷 > 王熙元

按《宋史王处讷传》：“处讷子熙元，幼习父业，开宝中，补
司天历筭。端拱初，改监丞，累迁太子洗马兼春官正，
加殿中丞。景德中，同判监事。东封，随经度制置使诣
祠所，礼毕，授权知司天少监。祠汾阴，真拜少监。奉诏
于后苑缵阴阳事十卷上之，真宗为制序，赐名《灵台
秘要》。玉清昭应宫成，以祗事之勤，授司天监。坐择日
差谬”，降为少监，以目疾，改将作监，致仕。天禧二年卒，
年五十八。